Πανελλήνιο πρωτάθλημα καλαθοσφαίρισης ανδρών 1927-1928

Το πανελλήνιο πρωτάθλημα ανδρών 1928 στο μπάσκετ ήταν το πρώτο που διοργανώθηκε στην Ελλάδα με διοργανωτή τον ΣΕΓΑΣ, στον οποίο ανήκε τότε το άθλημα. Διεξήχθη από τις 20 ως τις 22 Απριλίου 1928 στο Παναθηναϊκό Στάδιο, κατά τη διάρκεια των Πανελληνίων Αθλητικών Αγώνων του ΣΕΓΑΣ, στους οποίους περιλαμβάνονταν επίσης τα πανελλήνια πρωταθλήματα στίβου, βόλεϊ, πάλης, άρσης βαρών και επιδείξεις γυμναστικής. Είχε προηγηθεί το πρωτάθλημα Αθηνών με διοργανωτή τον Εθνικό Γ.Σ., υπό την εποπτεία του ΣΕΓΑΣ, με νικήτρια την ΑΕΚ.

Πρώτος πρωταθλητής Ελλάδος αναδείχθηκε ο Ηρακλής Θεσσαλονίκης. Στους τέσσερις αγώνες που αγωνίστηκε για το πρωτάθλημα σημείωσε ισάριθμες νίκες.

Πρωτάθλημα Αθηνών 

Το πρωτάθλημα μπάσκετ Αθηνών 1927-28 διοργάνωσε ο Εθνικός Γ.Σ. κατ' εντολή του ΣΕΓΑΣ με συμμετοχή εννιά συλλόγων. Υπεύθυνος για τη διοργάνωση ήταν ο γεν. γραμματέας του Εθνικού Θ. Φουστάνος. Όλοι οι αγώνες έγιναν στο γυμναστήριο του Εθνικού από τις 26 Δεκεμβρίου 1927 ως τις 15 Ιανουαρίου 1928 που έγιναν ο μικρός και ο μεγάλος τελικός.

Στην προκριματική φάση οι εννιά ομάδες χωρίστηκαν σε δύο ομίλους: 
Α΄ όμιλος: Εθνικός Γ.Σ., Πανιώνιος, Χ.Α.Ν. Αθηνών, Απόλλων Αθηνών, Σχολή Ευελπίδων (δεν μετείχε τελικά).
Κατάταξη (νίκες-ήττες) , αποτελέσματα:
Εθνικός Γ.Σ.: 4-0, με: Πανιώνιο 41-9, Χ.Α.Ν. 44-7, Απόλλωνα 53-6, Σχολή Ευελπίδων (χωρίς αγώνα).
Πανιώνιος: 3-1, με Χ.Α.Ν. 21-10, Απόλλωνα αναβλήθηκε λόγω βροχής και την επόμενη ημέρα δεν προσήλθε ο Απόλλων, Σχολή Ευελπίδων (χωρίς αγώνα).
Χ.Α.Ν.: 2-2, με Απόλλωνα 31-13, Σχολή Ευελπίδων (χωρίς αγώνα).
Απόλλων: 1-3, με Σχολή Ευελπίδων (χωρίς αγώνα)
Σχολή Ευελπίδων: 0-4, δεν έλαβε μέρος.
Β΄ όμιλος: Πανελλήνιος Γ.Σ., Νήαρ Ηστ, Ατρόμητος Αθηνών, ΑΕΚ .
Κατάταξη (νίκες-ήττες) , αποτελέσματα:
ΑΕΚ: 2-1, με Πανελλήνιο 23-16, Νήαρ Ηστ 8-14, Ατρόμητο (χωρίς αγώνα).
Πανελλήνιος Γ.Σ.: 1-2, με Νήαρ Ηστ 13-29, Ατρόμητο 34-4.
Νήαρ Ηστ: 2-1, με Ατρόμητο (δεν προσήλθε η Νήαρ Ηστ και μηδενίστηκε).
Ατρόμητος Αθηνών: 1-2.

Η προκριματική φάση τελείωσε στις 10 Ιανουαρίου 1928 και το Σαββατοκύριακο 14 και 15 Ιανουαρίου διεξήχθησαν οι ημιτελικοί, ο μικρός και ο μεγάλος τελικός αγώνας. Στους ημιτελικούς αγώνες είχαμε τα ακόλουθα αποτελέσματα:
Ημιτελικοί, Σάββατο, 14/1/1928: 
09 π.μ.: Εθνικός Γ.Σ. - Πανελλήνιος Γ.Σ.: 34-31.
11 π.μ.: ΑΕΚ - Πανιώνιος: 38-10.
Την επόμενη ημέρα οι δύο νικητές αγωνίστηκαν στον τελικό, με νικήτρια την ΑΕΚ, στην οποία απονεμήθηκε σχετικό έπαθλο. Προηγήθηκε ο μικρός τελικός για την τρίτη θέση. Τα αποτελέσματα ήταν: 
Κυριακή, 15/1/1928:
10 π.μ.: Αγώνας 3ης θέσης:
 Πανελλήνιος Γ.Σ. - Πανιώνιος: 24-8.
11 π.μ.: Τελικός:
 ΑΕΚ - Εθνικός Γ.Σ.: 20-12.
Διαιτητής και των δύο ματς ο κ. Τσακύρης.

Πρωτάθλημα Θεσσαλονίκης 
Το πρωτάθλημα μπάσκετ Θεσσαλονίκης 1927-28 διοργάνωσε η Χ.Α.Ν. Θεσσαλονίκης. Όλοι οι αγώνες έγιναν στο γήπεδο της και ο τελικός διεξήχθη στις 11 Μαρτίου το 1928. Πρωταθλητής Θεσσαλονίκης αναδείχθηκε ο Άρης που κέρδισε στον τελικό την διοργανώτρια Χ.Α.Ν.Θ. με σκορ 26-14.

Πανελλήνιο πρωτάθλημα

Συμμετοχές 

Στο πρώτο πανελλήνιο πρωτάθλημα μετείχαν 10 σύλλογοι: επτά από την Αθήνα και τρεις από τη Θεσσαλονίκη:

1. Α.Ε.Κ. (αναφέρεται ως πρωταθλήτρια Αθηνών)
2. Απόλλων Αθηνών
3. Άρης Θεσσαλονίκης
4. Βυζαντινός Αθλητικός Όμιλος (Β.Α.Ο.)
5. Εθνικός Γ.Σ.

6. Ηρακλής Θεσσαλονίκης
7. Νήαρ Ηστ
8. Πανελλήνιος Γ.Σ.
9. Πανεπιστήμιο Αθηνών
10. Πανιώνιος Γ.Σ.

Αποτελέσματα 
Οι ομάδες έδωσαν αγώνες νοκ άουτ επειτα από κλήρωση, ως εξής:

Προκριματική φάση 
 Α΄ γύρος
 Παρασκευή, 20 Απριλίου 1928:
 Ηρακλής - ΑΕΚ 33-6 
 Νήαρ Ηστ - Απόλλων 36-10
 Άρης - Πανιώνιος 48-7
 Σάββατο, 21 Απριλίου 1928:
 Εθνικός Γ.Σ. - Πανεπιστήμιο 47-13 
 ΒΑΟ - Πανελλήνιος 33-31 
 Έξτρα γύρος
 Ηρακλής - Νήαρ Ηστ 37-19

Ημιτελικοί 
 Κυριακή, 22 Απριλίου 1928:
 ΒΑΟ - Εθνικός Γ.Σ. 44-16 
 Ηρακλής - Άρης 30-23

Αγώνας 3ης θέσης 
 Κυριακή, 22 Απριλίου 1928:
 Άρης Θεσσαλονίκης - Εθνικός Γ.Σ. 2-0 α.α.

Τελικός 
 Κυριακή, 22 Απριλίου 1928:
 Ηρακλής Θεσσαλονίκης - ΒΑΟ 26-18 
Πρωταθλήτρια ομάδα του Ηρακλή: Ελευθεριάδης, Αμπατζόγλου, Ιωαννίδης, Παπλουζιάν (Όνικ), Περιστάνογλου, Καμπουρόπουλος.

Κατάταξη 
 Κατάταξη

Πηγές 
 100 χρόνια Μπάσκετ 1891-1991, Περιοδικό Τρίποντο, 1991
basketballglorystories.com Το πρώτο Πανελλήνιο πρωτάθλημα καλαθοσφαίρισης 1927-1928 
 "Εμπρός", 20/4/1928.
 "Εμπρός", 21/4/1928.
 "Εμπρός", 22/4/1928.
 "Εμπρός", 23/4/1928.

Αναφορές   

Πανελλήνιο πρωτάθλημα καλαθοσφαίρισης ανδρών
Καλαθοσφαίριση το 1927
Καλαθοσφαίριση το 1928